খুলনায় স্বর্ণের বারসহ.. | Barta24.com
খুলনায় স্বর্ণের বারসহ নারী আটক, ছবি: বার্তা২৪.কম
২৪ মে, ২০১৯ | ০০:৪৭
খুলনার পথের বাজার চেকপোস্ট থেকে ১ কেজি ওজনের একটি স্বর্ণের বারসহ ১ নারীকে আটক করেছে পুলিশ।
বৃহস্পতিবার (২৩ মে) ইফতারের পরে খুলনার খানজাহান আলী থানাধীন পথের বাজার চেকপোস্ট থেকে স্বর্ণের বারসহ কুলসুম বেগম (৩৮) নামে ওই নারীকে আটক করা হয়। চেকপোস্টে ওই নারীকে তল্লাশী চালিয়ে সোনার বার পাওয়া যায়। আটককৃত কুলসুম বাগেরহাট জেলার মোড়েলগঞ্জ থানার খাজুর বাড়িয়ার আবু তাহেরের স্ত্রী।
খুলনা মেট্রোপলিটন পুলিশের (কেএমপি) উপ-পুলিশ কমিশনার মনিরুজ্জামান মিঠু বার্তা২৪.কমকে বলেন, গোপন সংবাদের ভিত্তিতে ভারত থেকে আনা এক কেজি ওজনের ১টি স্বর্ণের বারসহ নিয়ে কুলসুম বেগমকে আটক করেছে পুলিশ। আটককৃত কুলসুম বেনাপোল স্থলবন্দর থেকে সোনার বার নিয়ে খুলনার দিকে যাচ্ছিল। কুলসুমের নামে খানজাহান আলী থানায় মামলা হচ্ছে।